Նիմփաներն ու սատիրը

«Նիմփաներն ու սատիրը» (), ֆրանսիացի նկարիչ, ակադեմիական սալոնային կերպարվեստի ներկայացուցիչ Ուիլյամ Բուգրոյի նկարներից։ Այս ստեղծագործությունը հեղինակը վրձնել է 1873 թվականին։ Յուղաներկով կտավի չափերն են՝ 260,4 × 182,9 սմ։

Այսօր «Նիմփաներն ու սատիրը» ստեղծագործությունը պահպանվում և ցուցադրվում է Ստեռլինգ և Ֆրանսին Քլարքների արվեստի ինստիտուտում (Ուիլյամսթաուն, Մասաչուսեթս, ԱՄՆ)։

Պատմություն 
«Նիմփաներն ու սատիրը» ստեղծագործությունը հեղինակը վրձնել է 1873 թվականին։ Առաջին անգամ հանրությանը ցուցադրվել է Փարիզի սալոնում՝ նույն թվականին։ Այդտեղից նկարը գնում է ամերիկացի բիզնեսմեն Ջոն Վուլֆը (John Wolfe, 1821-1894):  

1882 թվականին նկարը Նյու Յորքում կայացած աճուրդից գնում է Բրոդվեյում գտնվող «Hoffman House» հյուրանոցի սեփականատեր Էդվարդ Սթոքսը (Edward S. Stokes, 1841-1901): Վերջինս նկարը կախում է հյուրանոցի բարի պատին, որ այցելուներ ավելի շատ լինեն. ընդ որում, այդ բարը նախատեսված էր միայն տղամարդկանց համար, որի պատճառով կտավը սկանդալային համբավ ձեռք բերեց։

Սթոքսի մահից հետո՝ 1901 թվականին «Նիմփաներն ու սատիրը» ստեղծագործությունը ձեռք է բերում կրոնական մի բարոյախոս, որը թաքցնում է նկարը «Manhattan Storage Company»-ի պահոցներում. այստեղ կտավը մնում է ավելի քան 40 տարի։ 

1942 թվականին այն գնում է կոլեկցիոներ Ռոբերտ Ստեռլինգ Քլարքը. արդյունքում նկարը մաս դարձավ Ստերլինգ և Ֆրանսին Քլարքների արվեստի ինստիտուտի հավաքածուի։

Նկարագիր 
«Նիմփաներն ու սատիրը» կտավում պատկերված են նիմփաների հոլանի խումբ։ Վերջիններս ջրում լողանալուց նկատել են իրենց հետևող սատրիրին։ Շրջապատելով նրան բոլոր կողմերից, նիմփաները նրան քարշ են տալիս դեպի ջուրը, իսկ սատիրը փորձում է սմբակներով հենված մնալ իր տեղում։

Տես նաև 
 Նիմփաներ
 Սատիրներ

Ծանոթագրություններ

Արտաքին հղումներ 
 «Նիմփաներն ու սատիրը» 
 Կտավի մասին 

1873 նկարներ
Ուիլյամ Բուգրոյի նկարներ
Ստեռլինգ և Ֆրանսին Քլարքների արվեստի ինստիտուտի նկարներ
Ֆրանսիայի գեղանկարչություն
Դիցաբանությունն արվեստում
Մերկ կանանց պատկերով նկարներ